recursal/SuperWikiNEXT-32B huggingface dataset:
**Norrménin talo** (myös *Norrménin linna* tai *Norrménin palatsi*) oli Helsingin Katajanokalla osoitteessa Kanavakatu 2, vastapäätä Uspenskin katedraalia, vuosina 1897–1960 sijainnut punatiilinen, uusrenessanssia edustanut asuintalo.

Historia
--------

Uspenskin katedraali ja Norrménin talo
Talon suunnitteli arkkitehti Theodor Höijer Helsingin kaupunginvaltuuston puheenjohtajalle ja Pohjoismaiden Yhdyspankin pankinjohtajalle Alfred Norrménille, joka tilasi Höijeriltä rakennuksen piirustukset vuonna 1896. Nelikerroksisen rakennuksen rakennustyöt etenivät huikeaan tahtiin, ja rakennus valmistuikin jo vuonna 1897.

Rakennuksen kolmessa ylimmässä kerroksissa sijaitsi suuria, korkealuokkaisia asuntoja, kun taas alimman kerroksen paljon pienemmät asuintilat oli varattu lähinnä palvelusväelle. Alfred Norrmén asui itse talossa kuolemaansa vuoteen 1942 asti. Talossa oli värillisiä lyijylasi-ikkunoita, joista suurin osa kuitenkin tuhoutui toisen maailmansodan pommituksissa. Sodan aikana rakennuksessa toimi saksalainen sotilaskomendatuuri, ja heti sodan jälkeen vuosina 1945–1947 talossa piti majaansa liittoutuneiden valvontakomissio. Valvontakomission poistuttua Norrménin talo toimi Valtion Metallitehtaiden konttorina vuoteen 1955 asti.

Purkaminen
----------

Norrménin talo purettiin vuonna 1960. Sen paikalle rakennettiin Alvar Aallon suunnittelema, valkoisesta marmorista tehty Enso-Gutzeitin pääkonttori, joka valmistui vuonna 1962. Talon purkamista on arvosteltu alusta lähtien, ja useat pitävät tilalle tullutta Aallon suunnittelemaa rakennusta täysin sopimattomana Katajanokan edustalle ja Norrménin talon purkamista suurena vääryytenä. Jotkut ovat myös esittäneet, että Aallon rakennus pitäisi purkaa ja tilalle rakentaa Norrménin talon jäljennös. Pääkonttori kuitenkin suojeltiin vuonna 2010.

Liisa Helmisen ohjaamassa, vuonna 2004 ensi-iltaan tulleessa elokuvassa *Pelikaanimies* Norrménin talo on digitaalisesti pystytetty takaisin paikalleen.

Lähteet
-------

1. 1 2 3 4 5  Manninen, Antti: *Puretut talot, 100 tarinaa Helsingistä*, Helsingin Sanomat, Karisto, Hämeenlinna, 2004
2. ↑  Manninen, Antti: Kumpi on rumempi, Norrménin palatsi vai Enson pääkonttori? *Helsingin Sanomat*.  9.3.2015. Viitattu 29.2.2024.
3. 1 2  Kervanto Nevanlinna, Anja: *Kadonneen kaupungin jäljillä: Teollisuusyhteiskunnan muutoksia Helsingin historiallisessa ytimessä*, s. 188. Helsinki: Suomalaisen Kirjallisuuden Seura, 2002.
4. ↑  Stora Enson pääkonttori suojellaan  3.3.2010. Yle Uutiset. Viitattu 25.6.2014.

Kirjallisuutta
--------------

* Manninen, Antti: *Puretut talot: 100 tarinaa Helsingistä*. Perustuu Helsingin Sanomissa 2002–2004 julkaistuun kirjoitussarjaan. Helsinki: Helsingin Sanomat, 2004. ISBN 952-5557-00-6.

Aiheesta muualla
----------------

* Kuvia tai muita tiedostoja aiheesta **Norrménin talo** Wikimedia Commonsissa

* Kuva Norrménin talosta (Arkistoitu – Internet Archive)
| "(Sittin' On) The Dock of the Bay"Otis Redding |
| --- |
| Singlen "(Sittin' On) The Dock of the Bay" kansikuva |
| Singlen tiedot |
|  Albumilta | *The Dock of the Bay* |
|  Äänitetty  | Stax Studios, 22. marraskuuta ja 8. joulukuuta 1967 |
|  Julkaistu | 8. tammikuuta 1968 |
|  Formaatti | 7" single |
|  Tuottaja(t) | Steve Cropper |
|  Tyylilaji | soul |
|  Kesto | 02.38 |
|  Levy-yhtiö | Volt (Stax) |
| Otis Redding muut singlet |
| ""Knock on Wood""1967 | "(Sittin' On) The Dock of the Bay"1968 | ""The Happy Song (Dum Dum)""1968 |

**(Sittin' On) The Dock of the Bay** on yhdysvaltalaisen Otis Reddingin alun perin nimellä "The Dock of the Bay" kirjoittama (yhdessä kitaristi Steve Cropperin kanssa) ja esittämä soul-kappale. Stax Records julkaisi sen laulajan kuoleman jälkeen Volt-levymerkillä tammikuussa 1968.

"(Sittin' On) The Dock of the Bay" nauhoitettiin Staxin studioilla Memphisissä 22. marraskuuta 1967, 8. joulukuuta tehtiin vielä jälkiäänityksiä. Tuloksena oli kappale, joka poikkesi tyyliltään useimmista Reddingin muista levytyksistä, laulaja itse oli kuitenkin hyvin tyytyväinen lopputulokseen. Levytysten jälkeen Redding jatkoi esiintymisiään, mutta 10. joulukuuta häntä kuljettanut Beechcraft-pienkone putosi Lake Monona -järveen Madisonissa, Wisconsinissa surmaten Reddingin, hänen managerinsa, pilotin ja neljä Reddingin taustayhtyeen muusikkoa. "(Sittin' On) The Dock of the Bay" nousi heti ilmestyttyään seuraavassa kuussa R&B-listojen kärkeen ja seuraavan kesän alussa pop-listan ykköseksi. Kappale voitti kaksi Grammy-palkintoa.

Marraskuussa 2004 *Rolling Stone* -lehden "The 500 Greatest Songs of All Time" -listalla "(Sittin' On) The Dock of the Bay" oli kahdeskymmeneskahdeksas. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa "(Sittin' On) The Dock of the Bayn" seitsemänneksi. Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. "(Sittin’ On) The Dock of the Bay" ylsi kokonaistuloksissa sijalle 45.

Lähteet
-------

1. ↑  The All Time Top 3000 Songs www.acclaimedmusic.net.  Arkistoitu 5.8.2009. Viitattu 4.11.2008.
2. ↑  100 maailman parasta laulua.  *Helsingin Sanomat*, 15.1.2022. Artikkelin verkkoversio (maksullinen). Viitattu 15.1.2022.

Aiheesta muualla
----------------

* BBC: Sold On Song Top100
Suppakuopan äärevä mikroilmasto on johtanut pensaiden ja puuntaimien paleltumiseen talvella.
**Mikroilmasto** on pienen alueen paikallinen ilmasto, jota kuvataan säämuuttujista (lämpötila, sademäärä, tuulen nopeus ja suunta, ilman kosteus jne.) lasketuilla pitkän ajan keski- ja ääriarvoilla. 

Tarkastelualue on meteorologien kielenkäytössä mikä tahansa yhtenäinen pienehkö alue (koivumetsän mikroilmasto, takapihan mikroilmasto, jalkapallokentän mikroilmasto). Rakennustekniikassa voidaan puhua umpinaisten tilojen ilman tilasta ja jopa yksittäisen seinän mikroilmastosta. Biologiassa puolestaan voidaan puhua puun latvuksen eri osissa vallitsevasta mikroilmastosta.

Mikroilmaston vaikuttavia tekijöitä ovat

* relatiivinen korkeus (merkittävin tekijä)
* maaston kaltevuus suhteessa auringonpaisteen tulosuuntaan (etelärinne on lämpimämpi kuin pohjoisrinne)
* puiden ja rakennusten vaikutus tuuleen
* maaperän väri, läpäisevyys ja lämmönjohto-ominaisuudet

Lumipeitteen syvyys ja sen pysyvyys, veden kertyminen, tuulisuus, ja paikalliset lämpöolot voivat vaihdella maaston kohdan mukaan paljonkin. Paljaat kalliot varastoivat lämpöä päivän aikana, avoimen alueen laidalla tuulee enemmän, meren läheisyys voi aiheuttaa pärskeitä jne. 

Puutarhurit käyttävät hyväkseen tietoa mikroilmastosta sijoittelemalla arkoja kasveja suotuisiin paikkoihin sekä muokkaamalla olosuhteita esimerkiksi tuulensuojien ja kohopenkkien avulla tai parantamalla maaperän lämmönjohtokykyä.

Jotta eri säähavaintoasemilla tehtävät havainnot olisivat vertailukelpoisia ja edustaisvat paikkakuntien eikä mikroilmastojen välisiä eroja, Maailman ilmatieteen järjestö WMO on suosittanut, että säähavaintoasemat sijoitetaan mahdollisimman samanlaisiin olosuhteisiin (ruohokentälle, tasainen maasto, lämpömittarit valkeaksi maalattuun kojuun, sadepöntön etäisyys puista vähintään puun korkeus ja niin edelleen).

Katso myös
----------

* Kaupunkisaarekeilmiö

Lähteet
-------

1. ↑  Microclimates Gardening resources, Cornell University
2. ↑  Kauniin pihan edellytys on hyvä mikroilmasto[vanhentunut linkki] Gardena
3. ↑  Siting and exposure of meteorologicala Instruments at urban sites (Arkistoitu – Internet Archive) 27th NATO/CCMS International Technical Meeting on Air Pollution Modelling and its Application, 2004
**Discover** on yhdysvaltalainen luottokortti ja itsenäinen yhtiö. Luottokortin toi alun perin markkinoille 1985 *Sears*-yhtiö. Kortteja on yli 50 miljoonaa.

Suurin osa Discover-korteista on *Discover Bankin* myöntämiä. Discover-kortilla tehdyt ostokset käsitellään Discoverin maksunvälitysjärjestelmän kautta. Discover ei ole varsinainen kansainvälinen luottokortti, mutta Discover-kortti käy monissa maissa liikkeissä, jotka hyväksyvät JCB- tai Diners Club -kortit.

Suomessa Discover-kortteja ei myönnetä, mutta niitä voi kuitenkin Suomessa käyttää. Discover-korttitapahtumien lunastajana toimii Suomessa Diners Club.

Historia
--------

Kun Discover-kortti tuotiin markkinoille 1985, Sears oli Yhdysvaltain suurin vähittäismyyntiyyritys. 

Discover-kortti levisi pian ympäri Yhdysvaltoja. Kortilla ei ollut vuosimaksua, mikä ei tuohon aikaan ollut tavallista. Kortinhaltijat saattoivat ansaita tekemistään ostoksista bonusta, joka palautettiin kortinhaltijan tilille. Kortin kehittämistä haittasi kuitenkin se, että kilpailevat vähittäismyyjät vastustivat sitä. Sears myikin korttiliiketoiminnan myöhemmin pois.

Discover Financial Services osti Diners Club Internationalin vuonna 2008.

Discover Financial Services
---------------------------

Discover Financial Services (DFS) omistaa oman Discover-maksunvälitysjärjestelmänsä lisäksi Diners Club Internationalin ja Pulse-pankkiautomaattiverkoston. DFS harjoittaa maksukorttiyhteistyötä myös japanilaisen JCB:n, kiinalaisen *China UnionPayn* ja eteläkorealaisen *BC Card* -verkoston kanssa.

Lähteet
-------

1. 1 2  Diners Club -korttiperhe (Arkistoitu – Internet Archive) Viitattu 11.9.2013
2. ↑  Discover: Using Your Card Internationally Viitattu 11.9.2013
3. ↑  A Brief Chronology of Sears History Viitattu 11.9.2013
4. ↑  Discover Network: Our History Timeline (Arkistoitu – Internet Archive) Viitattu 11.9.2013
5. ↑  Grow your volume and profitability with Discover® (Arkistoitu – Internet Archive) DFS Services LLC 2010

Aiheesta muualla
----------------

* Discover Card
* Discover Network
**Huicoma** (*Huilerie Cotonnière du Mali*) on malilainen kasviöljyn tuottaja. Vuonna 1979 perustettu valtionyhtiö yksityistettiin kansainvälisten rahoittajien vaatimuksesta vuonna 2005, minkä jälkeen se on käytännössä lopettanut toimintansa.

Valtion puuvillayhtiö CMDT:n öljysiementä jalostanut Huicoma valmisti öljyä, saippuaa ja eläinrehua. Sillä oli kolme tehdasta Koutialassa, Koulikorossa ja Katissa, jotka työllistivät yli 1 100 henkilöä. Huicoma oli taloudellisesti menestyvä ja sen työntekijät olivat hyvin palkattuja. Yhtiön liikevaihto oli 27 miljardia CFA-frangia vuonna 2002. Malin valtio myi 84 % sen pääomasta liikemies Alou Tomotan perustamalle Tomota-ryhmälle yhdeksällä miljardilla CFA-frangilla.

Huicoma on esimerkki Malin valtionyhtiöiden epäonnistuneesta yksityistämisestä. Omistajanvaihdoksen jälkeen CMDT alkoi myydä öljysiementuotantonsa markkinahintaan, jolloin Huicomalla ei ollut enää varaa ostaa riittävästi raaka-ainetta. Aikaisemmin valtion tukemaa Huicoman eläinrehua ostaneet karjankasvattajat eivät pystyneet hankkimaan kallista rehua, mikä johti tuotannon supistumiseen ja lihan hinnan nousuun. Tehtaiden sulkeminen aiheutti työttömyyttä ja sosiaalisia ongelmia, jotka näkyvät yhä paikallisina levottomuuksina. Yksityistämisprosessiin liittyneet epäselvyydet ja väärinkäytökset ovat edelleen selvittämättä.

Lähteet
-------

1. 1 2 3  Rietveld, Anne: Livelihood strategies in a globalizing world Analysis of farmers’ strategies in Southern Mali with emphasis on milk production *wur.nl*.  2009.  Arkistoitu 23.4.2018. Viitattu 23.4.2018.
2. ↑  Coton: "Un changement radical est intervenu dans la position de la Banque mondiale et du FMI" *Les Afriques*.  8.10.2010.  Arkistoitu 23.4.2018. Viitattu 23.4.2018.
3. ↑  *Guide de l’investissement au Mali*, s. 32. New York et Genève: Nations Unies, 2004. Teoksen verkkoversio.
4. 1 2  Privatisation de la société HUICOMA SA: Un acte d’une portée inqualifiable et impardonnable! *Maliactu.net*.  25.10.2017.  Arkistoitu 24.4.2018. Viitattu 23.4.2018.
5. ↑  Kester, Gérard: *Trade Unions and Workplace Democracy in Africa*, s. 134. London & New York: Routledge, 2016. ISBN 978-0-7546-4997-7.
6. 1 2  Echec de la privatisation de l’HUICOMA: Des questions sans réponse *maliweb.net*.  6.8.2007. Viitattu 23.4.2018.
7. ↑  Serra, Renata: *Cotton Sector Reform in Mali: Explaining the Puzzles*, s. 7, 14. London: Overseas Development Institute, 2012. Teoksen verkkoversio.
8. ↑  Privatisation de Huicoma: Les 13 milliards frelatés de Tomota *Maliweb*.  22.10.2010. Viitattu 23.4.2018.
9. ↑  Goïta, Jean: Privatisation ou bradage de l’Huicoma: 12 ans après, le désastre social se poursuit *Maliweb*.  27.10.2017. Viitattu 23.4.2018.
*Vespasienne* Kanadan Montréalissa 1930
**Pecunia non olet** ("raha ei haise") on latinankielinen sanonta, joka lienee peräisin keskiajalta. Sitä käytetään, kun halutaan korostaa, että rahan alkuperällä tai ansaitsemiskeinolla ei ole väliä.

Lauseen taustalla on tarina ahneeksi moititusta Rooman keisarista Vespasianuksesta (69–79 jaa.). Roomalainen historioitsija Suetonius kertoo, että Vespanianuksen poika Titus moitti häntä siitä, että keisari oli keksinyt verottaa pisoaareja. Vespanianus piteli tällöin "ensimmäistä tästä verosta saamaansa rahakolikkoa" hänen nenänsä edessä ja kysyi, haisiko se. Kun Titus vastasi "ei", keisari totesi, että virtsasta se oli silti saatu.

Rooman valtakunnan kaupungeissa oli julkisia käymälöitä, joiden käytöstä vuokraajat perivät maksua. Vaikka usein väärin luullaan, Vespasianuksen vero ei koskenut näitä maksuja. Sen sijaan keisari alkoi verottaa villanvanuttajien ammattikuntaa. Nämä tarvitsivat virtsaa liuottimeksi, jonka avulla villasta saatiin poistettua rasva. He keräsivät tarvitsemansa virtsan sijoittamalla työhuoneensa ulkopuolelle saviruukkuja hädänalaisille. Ruukkujen käyttö oli kaikille ilmaista. Vespasianuksen toimesta villanvanuttajat joutuivat maksamaan ruukuistaan veroa keisarille.

Keisari Vespasianus liittyy myös toisella tavalla käymälöihin. Antiikin Kreikassa julkinen käymälä tunnettiin usein nimellä vespasianai. Ranskankielessä julkisen käymälän vanhentunut nimi on *vespasienne*. Italiankielessä *vespasiano* on edelleen yleinen sana, joka tarkoittaa julkista pisoaaria erillisenä rakennuksena.

Lähteet
-------

* Carcopino, Jérôme: *Sellaista oli elämä keisarien Roomassa*. WSOY, 2004. ISBN 951-0-19874-9.
* Kivimäki, Arto: *Carpe Diem! Hauskaa ja hyödyllistä latinaa*. Karisto, 2008. ISBN 978-951-23-4118-4.
* Suetonius: *Rooman keisarien elämäkertoja*. Wsoy, 1999. ISBN 951-0-23522-9.

### Viitteet

1. ↑  Kivimäki, 2008, s. 215
2. ↑  Suetonius, 1999, s. 407
3. 1 2  Carpocino, 2004, s. 60
4. ↑  Pompeji – tuhkan alta kaivettu  1.4.2022. Matkalla maailmalla. Viitattu 24.10.2022.
5. ↑  Athens. Athens Roman forum. Vespasianae a public toilet detail *the-romans.eu*.  Arkistoitu 15.9.2022. Viitattu 27.12.2020.
6. ↑  Pesonen, Pentti ja Pirkko: *Uusi ranskalais-suomalainen sanakirja*, s. 712. Finn Lectura, 2006.
7. ↑  Zingarelli, Nicola: *Lo Zingarelli. Vocabolario della lingua Italiana*, s. 2506. Zanichelli, 2008.
Orangen logo.
**Orange Mali** on vuonna 2003 perustettu malilainen tietoliikenneyhtiö. Se on ranskalaisen Orangen hallitseman senegalilaisen Sonatelin tytäryhtiö. Vuoteen 2006 saakka yhtiön nimi oli Ikatel.

Orange Mali tarjoaa matkapuhelin-, Internet- ja mobiilimaksupalveluita. Vuoden 2016 lopussa sen verkko kattoi noin 95 % maan väestöstä ja 46 % pinta-alasta. Yhtiöllä oli 11,3 miljoonaa asiakasta, joista yli 99 prosentilla on prepaid-liittymä. Vuonna 2010 alkaneella Orange Money -maksupalvelulla oli 3,5 miljoonaa ja Internet-laajakaistapalvelulla lähes 191 000 asiakasta.

Yhtiön osuus Malin mobiilimarkkinoista oli 64,8 % vuonna 2016. Sen kilpailijoita ovat Maroc Télécom -ryhmään kuuluva Sotelma/Malitel ja Planor-Monaco Télécom International -konsernin Alpha Télécommunication Mali. Orange on ainoa operaattori Malissa, jolla on 4G-verkko.

Lähteet
-------

1. 1 2  Company Overview of Orange Mali SA *Bloomberg*. Viitattu 17.4.2018.
2. 1 2  2017 Registration document: Annual financial report *Orange*.  Arkistoitu 17.4.2018. Viitattu 17.4.2018.
3. ↑  Welcome to Orange Mali *Orange*. Viitattu 17.4.2018.

Aiheesta muualla
----------------

* Orange Malin sivusto (ranskaksi)
**Oulunsalo Soi** -kamarimusiikkifestivaali järjestetään Oulussa ja Oulun seudulla vuosittain elokuun puolivälissä osana Oulun juhlaviikkoja. Festivaalilla vierailee vuosittain noin tuhat kävijää ja siellä esiintyy sekä kansainvälisiä että valtakunnallisia huippumuusikoita. Festivaali tarjoilee intiimejä konsertteja helposti lähestyttävässä tunnelmassa.

Taiteelliset johtajat
---------------------

* Mika Rännäli 2021–
* Kreeta-Maria Kentala 2018–2021
* Virpi Räisänen 2012–2018
* Meta4 2008–2012
* Izumi Tateno 1998–2008

Historia
--------

Lähtökohtana festivaalin kehitystyölle oli Oulunsalon kunnan strategia kansainvälistymishaasteineen, sijainti Oulun seudulla lentoaseman tuntumassa, kunnan kehitys ja kasvu, väestön korkea koulutustaso ja yhteisesti päätetty strateginen linjaus vahvistaa kunnan imagoa kulttuurikuntana. 

Oulunsalon kunta solmi ystävyyskuntasopimuksen Japanin Hokkaidolla olevan Tannon kunnan kanssa vuonna 1992. Izumi Tateno vieraili konsertoiden ensimmäisen kerran Oulunsalon kouluilla vuonna 1996. Vuotta myöhemmin kunnan edustajien ja Tatenon kanssa keskusteltiin Oulunsalossa Tatenon taiteilijanimeen perustuvan tapahtuman järjestämismahdollisuudesta.

Tapahtuma toteutettiin vuonna 1998 ensimmäisen kerran nimellä Veistossonaatti, jossa ohjelmasisältö muodostui musiikkijuhlien lisäksi kansainvälisestä metsäveistosleiristä Varjakan saaressa. Kaikki osallistuvat ja esiintyvät taiteilijat olivat ammattitaitoisia ja tapahtuman taso oli korkea. 

Oulunsalon Musiikkijuhlien kannatusyhdistys eli Oumuska ry perustettiin vuonna 2000. Yhdistyksessä oli noin 80 jäsentä. Se tuki tapahtumaa mm. julkaisemalla omaa lehteä, avustamalla tapahtuman järjestelyissä, taiteilijoiden majoituksessa, vastaamalla tuotemyynnistä, järjestämällä taiteilijoille vapaa-ajan ohjelmaa jne. Oumuska ry lakkautettiin vuonna 2017, kun festivaalin järjestäminen oli siirtynyt Oulun Kulttuuritapahtumayhdistykselle. Yhdistyksen henki elää edelleen tapahtumalle kallisarvoisessa talkoolaisporukassa.

Oulunsalon kulttuuri-instituutin ja myöhemmin myös Oulu-opiston alaisuudessa tuotettu Oulunsalo Soi -festivaali siirtyi Oulun kuntaliitosten muutosten jälkeen Oulun Kulttuuritapahtumayhdistyksen vastuulle vuoden 2014 lopussa.

Aiheesta muualla
----------------

* 
* Oulunsalo Soi Oulun juhlaviikkojen sivuilla (Arkistoitu – Internet Archive)
**Peitelty tiedonhankinta** tarkoittaa Suomessa salaista pakkokeinoa, jota voidaan käyttää esitutkinnassa salassa sen kohteelta ja josta säädetään vuoden 2011 pakkokeinolain 10. luvussa.

Peitellyllä tiedonhankinnalla tarkoitetaan tiettyyn henkilöön kohdistuvaa lyhytkestoisessa vuorovaikutuksessa tapahtuvaa tiedonhankintaa, jossa poliisimiehen tehtävän salaamiseksi käytetään vääriä, harhauttavia tai peiteltyjä tietoja. Peitellystä tiedonhankinnasta päättää keskusrikospoliisin, suojelupoliisin tai poliisilaitoksen päällikkö taikka tehtävään määrätty salaiseen tiedonhankintaan erityisesti koulutettu pidättämiseen oikeutettu virkamies.

Peitellyn tiedonhankinnan edellytykset
--------------------------------------

Poliisi saa käyttää peiteltyä tiedonhankintaa, jos on syytä olettaa, että toimenpiteellä saadaan selvitystä:

1. rikoksesta, josta säädetty **ankarin rangaistus on vähintään neljä vuotta vankeutta**;
2. seksikaupan kohteena olevan henkilön hyväksikäytöstä tai parituksesta;
3. huumausainerikoksesta;
4. terroristisessa tarkoituksessa tehtävän rikoksen valmistelusta;
5. törkeästä tulliselvitysrikoksesta; taikka
6. suunnitelmalliseen, järjestäytyneeseen, ammattimaiseen, jatkuvaan tai toistuvaan rikolliseen toimintaan liittyvästä varkaudesta tai kätkemisrikoksesta.

Peitelty tiedonhankinta ei ole sallittua asunnossa edes asunnonhaltijan myötävaikutuksella.

Lähteet
-------

1. 1 2  Pakkokeinolaki (806/2011) (10. luvun 14 ja 15 §) *Finlex*.  Arkistoitu 17.12.2013. Viitattu 17.12.2013.
2. ↑  Pakkokeinolaki (806/2011) *Finlex*.  Arkistoitu 17.12.2013. Viitattu 17.12.2013.
**Stones Mali SA** on liikemies Ibrahima Diawaran omistamaan IBI Group -konserniin kuuluva rakennustarvikeyritys Malissa. Se on erikoistunut marmorilaattojen, tiilien ja muiden päällystysmateriaalien valmistukseen.

Yritys aloitti toimintansa vuonna 1997 nimellä Diawara Concrete Industry. Se sai nykyisen nimensä vuonna 2003. Samana vuonna rakennettiin tiili- ja graniittilaattatehdas Koulikoron lähelle Salaan.

Yhtiö alkoi louhia valkoista marmoria Kayesin alueella vuonna 2006. Bafoulabén Sélinkegnyssä sijaitseva marmorilaattatehdas valmistui vuonna 2011. Se tuottaa myös kalsiumkarbonaattia maaliteollisuutta varten sekä maatalouden kalkkia. Katin piirin Yélékébougoussa sijaitseva lateriittisoralouhos aloitti toimintansa vuonna 2010.

Tuotantolaitokset työllistävät noin 340 henkilöä. Yhtiöllä on myös näyttelytila Bamakossa.

Lähteet
-------

1. 1 2 3  Qui somme nous? *Stones*. Viitattu 21.11.2019.
2. 1 2 3  Nos sites de production *Stones*. Viitattu 21.11.2019.

Aiheesta muualla
----------------

* Yhtiön sivusto (ranskaksi)
Storytelin logo.
**Storytel** on älypuhelimelle tai tabletille ladattava digitaalinen kirjapalvelu, jonka kautta voi kuunnella ja lukea äänikirjoja ja e-kirjoja. Storytel-sovelluksen voi ladata iPhone- tai Android-laitteelle App Storesta tai Google Playsta.

Storytel-kirjapalvelu toimii kuten Spotify tai monet muut digitaaliset suoratoistopalvelut. Kirjat voi striimata suoraan sovelluksessa tai ladata offline-tilaan, jolloin palvelua voi käyttää myös ilman internet-yhteyttä. Palvelun normaalihinta on 16,99 euroa kuukaudessa ja saatavilla on myös tilausvaihtoehto perheille. Storytelin valikoimasta löytyy kirjallisuutta suomeksi, ruotsiksi, englanniksi, venäjäksi, espanjaksi ja italiaksi. Yli 200 000 tuotteen valikoimaan kuuluu kirjojen lisäksi podcasteja, kielten oppimateriaaleja ja ääniartikkeleja. Storytel julkaisee myös itse suoraan kuunneltaviksi kirjoitettuja Storytel Original -äänikirjasarjoja sekä podcasteja.

Storytel on Pohjois-Euroopan johtava äänikirjapalvelu ja toimii tällä hetkellä yli 20 eri maassa. Yritys on listattu Tukholman pörssiin ja palvelulla on maailmanlaajuisesti yli miljoona aktiivista käyttäjää. Paitsi digitaalinen kirjapalvelu Storytel on myös useasta kustantamosta koostuva kustannuskonserni.

Historia
--------

Jonas Tellander ja Jon Hauksson perustivat Storytelin Ruotsissa vuonna 2005 nimellä Bokilur. Samana vuonna julkaistiin myös mobiilisovelluksen ensimmäinen java-sovelma. Yrityksen nimi vaihdettiin Storyteliksi vuonna 2007 kansainvälistymisen edistämiseksi. Storytelin toimitusjohtaja Jonas Tellander osallistui vuonna 2009 SVT:n Draknästet-ohjelmaan (Suomessa TV-formaatti tunnetaan nimellä Leijonan kita / Leijonan luola) hakeakseen lisärahoitusta liiketoiminnalleen. Pääomasijoittaja Richard Båge päätti sijoittaa Storyteliin. Vuonna 2013 Storytel osti Storyside ja Earbooks -äänikirjakustantamot ja alkoi tuottaa ja julkaista omia äänikirjasisältöjä. Vuonna 2016 Storytel herätti laajaa huomioita ostamalla Norstedtsin, Ruotsin toiseksi suurimman kirjakustantamon. Suomessa Storytel aloitti toimintansa keväällä 2016. Storytel omistaa myös Suomen vanhimman kustantamon Gummerus Kustannuksen sekä Aula & Co -kustantamon.

Toiminta-alue
-------------

Storytel on kansainvälistynyt viime vuosina voimakkaasti ja palvelu toimii tällä hetkellä Ruotsin, Suomen, Norjan, Tanskan, Islannin, Hollannin, Puolan, Venäjän, Turkin, Bulgarian, Espanjan, Italian, Meksikon, Intian, Arabiemiraattien, Singaporen, Saksan, Belgian, Brasilian, Thaimaan, Etelä-Korean, Israelin ja Egyptin markkinoilla.

Katso myös
----------

* Suuri äänikirjapalkinto

Lähteet
-------

1. 1 2  Storytel-kirjapalvelu *www.storytel.com/fi/fi*. Viitattu 10.04.2019.
2. ↑  Storytel in line with forecast first quarter 2019 *Pörssitiedote*. Viitattu 10.04.2019.
3. 1 2  Storytel Investors *investors.storytel.com*. Viitattu 10.04.2019.
4. ↑  Svensk Bokhandel | Storytel köper Norstedts *22.06.2006*. Viitattu 10.04.2019.
5. ↑  Wikipedia Sweden | Storytel *sv.wikipedia.org*. Viitattu 10.04.2019.

Aiheesta muualla
----------------

* Storytel
**Nokian kirkkomuseo** sijaitsee Nokian kirkon alakerrassa. Museo valmistui kirkon kellaritiloihin vuonna 1985 ja se esittelee alueen laajan seurakunnan esineistöä. Nokian kirkko on toiminut aikanaan Pirkkalan seurakunnan emäkirkkona, joten museossa pääsee tutustumaan Nokian viidestä kirkosta kerätyn esineistön lisäksi myös Harjun ja Pirkkalan vanhojen kirkkojen esineisiin. Itse näyttelytila on jaettu viiteen eri osastoon, joista kullakin on oma teemansa: kaste, ehtoollinen, jumalanpalvelus, kurinpito ja kasvatus. Esillä on monenlaisia esineitä, muun muassa tekstiilejä ja alttariesineistöä.

Lähteet
-------

1. ↑  Kirkkomuseo *VirtualNokia*.


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Nokian kirkkomuseo (Q115730044)ohje |
| --- |
|  |
| esiintymä kohteesta | museo |
|  |
| valtio | Suomi |
|  |
| sijaitsee hallinnollisessa yksikössä | Nokia |
|  |
| sijainti | Nokian kirkko |
|  |
| katuosoite | Pirkkalaistie 22, 37100 Nokia |
|  |
| koordinaatit | 61°28′43″N 23°31′54″E﻿ / ﻿61.47863°N 23.5317°E﻿ / 61.47863; 23.5317 |
|  |
|  |

 |
ABN Amron logo
ABN Amron pääkonttori Amsterdamissa.
**ABN AMRO** (Euronext: AAB, NYSE: ABN (Arkistoitu – Internet Archive)) on yksi Alankomaiden suurimmista pankeista; sillä on toimintoja eri puolilla maailmaa. Taseensa perusteella (470,27 mrd. USD) pankki luokiteltiin vuonna 2015 maailman 56. suurimmaksi julkisesti noteeratuksi pankiksi.

Yhtiö syntyi vuonna 1991 Algemene Bank Nederland (ABN) ja Amsterdamsche-Rotterdamsche Bank (AMRO) -pankkien yhdistyessä. Sen historia ulottuu vuoteen 1824. ABM AMRO on suurin Pohjoismaissa toimiva alueen ulkopuolinen pankki. Se omisti investointipankki Alfred Bergin 1990-luvun puolivälistä lähtien.

ABN AMRO siirtyi vuonna 2007 kolmen eurooppalaisen pankin (Royal Bank of Scotland Group, Fortis ja Banco Santander) muodostaman konsortion omistukseen. Tämä johti kuitenkin ongelmatilanteeseen. 
Pankki joutui vuonna 2009 finanssikriisin takia Alankomaiden valtion haltuun, koska Fortis-pankki meni konkurssiin. The Childrens Fund (TCF) sijoitusrahasto omisti 1,1 % ABN Amron osakkeista helmikuussa 2007. TCF vaati yhtiön pilkkomista ja se toteutui. Suuri osa pankista myytiin Royal Bank of Scotlandille. Seuranneissa omistusjärjestelyissä investointipankki Alfred Berg irrotettiin ABN Amron suorasta omistuksesta.

Katso myös
----------

* Luettelo Amsterdamin pörssissä noteeratuista yhtiöistä

Lähteet
-------

1. ↑  Divya Lulla, JahanZaib Mehmood Chaudhary ja Maria Tor: Largest 100 banks in the world (2015)  3.8.2015. SNL Financial, snl.com. Viitattu 7.10.2016. (englanniksi)
2. ↑  Omistaja-arvon nostaminen on aktiiviosakkaan iskulause, Jyri Raivio HS

Aiheesta muualla
----------------

* ABN AMRO[vanhentunut linkki]

CommonsCommons
Wikimedia Commonsissa on kuvia tai muita tiedostoja aiheesta **ABN Amro Bank**.

|  |  |  |  |  |  |
| --- | --- | --- | --- | --- | --- |
| 

| * n
* k
* m
Alankomaat AEX-indeksi |
| --- |
|  |
| 
* ABN Amro Bank
* Adyen
* Aegon
* Ahold Delhaize
* AkzoNobel
* ArcelorMittal
* ASM International
* ASML Holding
* ASR Nederland
* BE Semiconductor Industries
* DSM
* Exor
* Heineken
* IMCD
* ING
* KPN
* NN Group
* Philips
* Prosus
* Randstad
* RELX Group
* Shell
* Unilever
* Universal Music Group
* Wolters Kluwer

 |
|  |
| Päivitetty: 3. tammikuuta 2024 |

 |
**Aidomaggiore** (sardiksi *Aidumajòre, Bidumajòre*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 451 asukasta (vuonna 2016) ja sen pinta-ala on 41,21 neliökilometriä. Se sijaitsee 250 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Aidomaggiore** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
**Intellivision** on Mattel Electronicsin vuonna 1979 julkaisema toisen sukupolven pelikonsoli. Koemyynti Kaliforniassa oli lupaava ja seuraavana vuonna konsoli tuli myyntiin laajemmin. Nimi on yhdistelmä sanoista "intelligent television", älykäs televisio. 

Intellivisionia myytiin yli kolme miljoonaa kappaletta ja sille julkaistiin 125 peliä. Sen pahimpana kilpailijana pidettiin Atari 2600:ta, joka menestyi paremmin markkinoilla vaikka oli teknisiltä ominaisuuksiltaan heikkotasoisempi. Konsoli maksoi 299 dollaria ja myi 175 000 kappaletta ensimmäisenä vuotenaan.

Vuoden 1983 videopelilama vaikutti paljon Matteliin, jolle konsoli aiheutti 300 miljoonan dollarin tappiot.Laitteessa oli runsaasti näppäimiä. Numeronäppäimien lisäksi ohjaimissa on sivuilla neljä näppäintä ja 16-suuntainen ohjauslevy näppäinten alapuolella.Ohjaimeen saa myös asetettua kalvot eri pelejä varten. Ohjainta pidetään yleisesti ottaen epäonnistuneena.

Tekniset tiedot
---------------

Laitteen suorittimena oli General Instrumentin 16-bittinen CP1610-prosessori 894 kHz:n kellotaajuudella.Laitteen äänipiirinä oli GI AY-3-8914.

Laitteessa oli muistia 1352 tavua.ROM-muistia oli 6 kilotavua.

Lähteet
-------

1. 1 2  A History of Gaming Platforms: Mattel Intellivision Gamasutra. Viitattu 23.7.2017.
2. 1 2  Consoles that won’t die: The Intellivision in 2013 Venture Beat. Viitattu 23.7.2017.
3. 1 2 3  Mattel Electronics Intellivision old-computers.com.  Arkistoitu 3.7.2017. Viitattu 23.7.2017.
4. ↑  Intellivision Controller *Codex Gamicus*. Viitattu 14.9.2022. (englanniksi)
5. ↑  Craig Harris: Top 10 Tuesday: Worst Game Controllers *IGN*.  22.2.2006. Viitattu 14.9.2022. (englanniksi)

Aiheesta muualla
----------------

* Kuvia tai muita tiedostoja aiheesta **Intellivision** Wikimedia Commonsissa

Toisen sukupolven pelikonsolit

* Arcadia 2001
* Atari 2600
* Atari 5200
* Bally Astrocade
* ColecoVision
* Fairchild Channel F
* Interton VC 4000
* Intellivision
* Philips Videopac G7000
* RCA Studio II
* Vectrex
* VTech CreatiVision
**Laconi** (sardiksi *Làconi*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 878 asukasta (vuonna 2016) ja sen pinta-ala on 124,75 neliökilometriä. Se sijaitsee 555 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Laconi** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
*Tämä artikkeli käsittelee Panteran singleä. Donsin kappaleesta Hollow on eri artikkeli.*

| "Hollow"Pantera |
| --- |
| Singlen "Hollow" kansikuva |
| Singlen tiedot |
|  Albumilta | *Vulgar Display of Power* |
|  Julkaistu | 1992 |
|  Tuottaja(t) | Terry Date |
|  Tyylilaji | post-thrash, groove metal |
|  Kesto | 05.45 |
| Panteran muut singlet |
| "This Love"1992 | "Hollow"1992 | "Walk"1993 |

"**Hollow**" on yhdysvaltalaisen metalliyhtye Panteran single albumilta Vulgar Display of Power vuodelta 1992. Kappaleen sanat kertovat ihmisestä, joka on joutunut koomaan tai tilaan, jossa hän ei pysty tiedostamaan ulkoista maailmaa. Sanat olivatkin ensimmäiset bändin historiassa, jotka kertovat totuudenmukaisesta henkilöstä.

Kappaleen rakenne
-----------------

Kappale on albumin viimeinen ja se oli ensimmäisiä Panteran post-thrash tuotannossa olevia kappaleita, jossa kuullaan harmoniakulkuja sähkökitaralla sekä akustista kitaraa, jota kuullaan taustalla. Myös laulu on muuttunut. Laulu on laulaja Phil Anselmolla pehmeämpi alussa, mikä hiukan synnyttää ristiriitaisia tunteita albumin jo edustaessa raskasta Panteran antia. Laulu muistuttaa Panteran aikaisemmalta levyltä, Cowboys from Helliltä, julkaistulta Cemetery Gatesilta. Keskikohdassa kitaristi Dimebag Darrell soittaa rauhallisen kitarasoolon, jonka jälkeen soittimet alkavat soittaa raskasta kuviota, jolloin Anselmon vahva vokalisointi myös saa alkunsa. Kappale onkin raskas, ollen jopa laahaava. Kappale muistuttaa kulultaan Metallican "Fade to Blackia": rauhallinen intro, loppua kohden musiikin muuttuminen raskaammaksi ja molemmat voitaisiin laskea power balladeiksi.
**Karjalohjan kirjasto** on Lohjan Karjalohjalla sijaitseva yleinen kirjasto. Kirjasto sijaitsee vuonna 1875 rakennetussa vanhassa koulutalossa, jossa entinen Kirkonseudun Kansakoulu aloitti toimintansa 1890-luvun lopulla. Kirjasto on Karjalohjalla toiminut aiemmin myös kunnantalolla ja nykyisen Karjalohjan koulun rakennuksessa. Nykyisissä tiloissaan kirjasto toimii jo toistamiseen. Kirjasto muutti restauroituihin tiloihin vuonna 1997. Karjalohjan kirjasto kuuluu Läntisen-Uudenmaan LUKKI-kirjastoihin joka on Lohjan, Karkkilan ja Vihdin kirjastojen yhteenliittymä.

Karjalohjan kirjasto on osa Karjalohjan kirkonkylän kulttuurimaisemaa. Kirjaston ullakolla sijaitsee näyttelytila Kulttuurivintti, jossa järjestetään vaihtuvia näyttelyitä.

Lähteet
-------

1. ↑  Karjalohjan kirkonkylän kulttuurimaisema *www.rky.fi*. Viitattu 12.12.2021.
2. ↑  Karjalohjan Kotiseutuyhdistys ry ENNEN JA NYT. koulun kanssa Karjalohjalla *docplayer.fi*. Viitattu 12.12.2021.
3. ↑  Visit Lohja *Visit Lohja*. Viitattu 12.12.2021.
Kuvan Hurricane Mk.1 vuonna 1942 Tiiksjärvellä.
**Urho Paavo Johannes "Pampsa" Myllylä** (26. maaliskuuta 1918 – 1. tammikuuta 1970) oli suomalainen hävittäjälentäjä ja hävittäjä-ässä. Hän taisteli Lentolaivue 26:ssa ja Lentolaivue 28:ssa sekä Lentolaivue 34:ssa, käyttäen Morane-Saulnier M.S.406- ja Messerschmitt Me 109 G-konetyyppejä joilla saavutti 21 ilmavoittoa. Myllylä taisteli myös Talvisodassa. Hän oli osastonsa mukana, lentämässä Isosta Britanniasta ostettuja Hawker Hurricane Mk I -hävittäjiä (tunnus aluksi HU, sittemmin HC) Britanniasta Suomeen, Talvisodan lopulla.

Myllylä oli luutnantin arvoisena Jatkosodassa. Myllylä saavutti taisteluvoittoja useista eri konetyypeistä, näitä olivat ainakin: LaGG-3, Iljushin Il-2, Jakovlev Jak-9 ja Lavotškin La-5 sekä Petljakov Pe-2. Luutnantti Myllylä lensi ainakin seitsemällä eri koneyksilöllä MT-hävittäjiä (MT-209 , MT-216, MT-229, MT-406, MT-409, MT-445, MT-458). Vihollisen ilmatorjuntatuli ampui hänet alas jatkosodan kriisivaiheissa, Nuijamaan yläpuolella. Myllylä pelastautui koneestaan hyppäämällä laskuvarjolla.

Lähteet
-------

* 
* 

### Viitteet

1. ↑   Viitattu 24.8.2019.
2. ↑   Viitattu 25.8.2019.
**Forza Rossa Racing** (lyhennettynä **Forza Rossa** tai **FRR**) oli romanialainen suunniteltu F1-talli, jonka oli tarkoitus osallistua sarjaan kaudella 2015. Se ei kuitenkaan ollut FIA:n julkistamassa alustavassa osallistujaluettelossa. Tallin perusti entinen tallipäällikkö Colin Kolles. Tallin päämajan oli tarkoitus sijaita Saksassa. Tallin oli tarkoitus käyttää Renault'n V6-turbomoottoreita.

Tallin nimi *Forza Rossa* tulee Bukarestissa sijaitsevasta samannimisestä katuautojen maahantuojasta, joka myös on F1-tallin taustalla.

Lähteet
-------

1. ↑  2015 FIA F1 World Championship - Entry List *Formula 1*.  5.11.2014. Fédération Internationale de l´Automobile (FIA).  Arkistoitu 14.3.2015. Viitattu 29.4.2019. (englanniksi)
2. ↑  Forza Rossa set to get Formula 1 entry for 2015 season *F1 News*.  3.6.2014. Autosport.com. Viitattu 29.4.2019. (englanniksi)[vanhentunut linkki]

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nikolai Roerichin maalaus *Vieraat meren takaa* vuodelta 1899.
Bysantin varjagikaartia
Riimukirjoitusta 800-luvulta Hagia Sofian kirkossa Konstantinopolissa
**Varjagit** eli **varangit** olivat viikinkejä, jotka tekivät matkoja idäntielle eli lähinnä Venäjälle ja Bysanttiin. Heidän retkensä ulottuivat aina Kaspianmerelle ja Konstantinopoliin saakka. Varjagien uskotaan yleensä olleen lähtöisin nykyisen Ruotsin alueelta. Nykyisessä kielenkäytössä varjageiksi kutsutaan usein kaikkia Venäjän jokireiteillä liikkuneita viikinkejä, joita kutsutaan myös ruseiksi.

Bysantin valtakunnassa toimi varjagikaarti, joka oli Bysantin keisarin henkilökohtainen kaarti. Siinä palveli myös muitakin kuin vain skandinaaveja, kuten slaaveja ja anglosakseja. Varjagi-nimityksen yleisesti hyväksytty etymologia on skandinaavinen "valaliittolaista" merkitsevä sana *väring*. Termi on keskiajan venäläisten kronikoiden perua.

Varjagisoutajista on myös valtakunta saanut nimensä Rus ja myöhemmin Russia. Nestorin kronikan mukaan alueen slaavilaiset ja suomalais-ugrilaiset heimot lopettivat veron maksun varjageille ja alkoivat hallita itse itseään. Ajauduttuaan keskinäisiin sotiin he kuitenkin kutsuivat kolme varjagiveljestä Rurikin, Sineuksen ja Truvorin hallitsijoikseen vuonna 862. Rurik ryhtyi hallitsemaan Laatokanlinnaa (Aldeigjuborg), Truvor Izborskia ja Sineus Belozerskia (Valkeajärvi, Vologdan alue). Varsin pian kaksi muuta veljestä kuolivat ja jäljelle jäi Rurik koko Novgorodin hallitsijaksi.  Nykyaikainen DNA-tutkimus on osoittanut, että Rurik todennäköisesti kuului itämerensuomalaiseen N1c1-haploryhmään.

Lähteet
-------

* Austr í Görðum: tulkintoja viikinkiajalta(venäjäksi)
* *Nestorin kronikka*. (Povest’ vremennyh let.) Dmitri Sergejevitš Lihatšovin venäjänkielisestä tulkinnasta suomentanut Marja-Leena Jaakkola. Kuvittanut Mjud Metšev. Helsinki: WSOY, 1994. ISBN 951-0-19828-5.

### Viitteet

1. ↑  Charlotte Hedenstierna-Jonson: Rus´, Varangians and Birka Warriors The Martial Society. Viitattu 8.7.2012.
2. ↑   Austr í Görðum: tulkintoja viikinkiajalta
3. ↑   Nestorin kronikka
4. ↑  Family Tree DNA – Rurikid Dynasty DNA Project *www.familytreedna.com*. Viitattu 19.10.2016.
5. ↑  Maciamo: Haplogroup N1c (Y-DNA) *Eupedia*. Viitattu 19.10.2016. (englanniksi)

Aiheesta muualla
----------------

* Kuvia tai muita tiedostoja aiheesta **Varjagit** Wikimedia Commonsissa

* Austr í Görðum: tulkintoja viikinkiajalta(venäjäksi)
* Konstantinos VII:n teos "De Administrando Imperio "eli Imperiumin hallitseminen (Arkistoitu – Internet Archive)(englanniksi)
* Viikinkiaika
* Viikinkiaika(venäjäksi)
XRCO Award valitsi Julia Annin vuoden MILF-naiseksi 2011.
**MILF-pornografia** on pornografian tyylilaji, jossa naisnäyttelijät ovat usein 25–50-vuotiaita naisia ja joista osa on aloittanut työskentelynsä pornoalalla 35-vuotiaana tai sitä vanhempana. Eräs määritelmä tyylilajille on, että sille on ominaista keski-ikäinen nainen ja nuoret rakastajat.

MILF on tyylilajina kasvava osa pornoteollisuutta, ja monet naiset ovatkin luoneet uraa sen parissa. Tyylilajin näyttelijöille on omat palkintonsa: XRCO-palkinto vuoden MILF-naiselle, AVN-palkinto vuoden MILF-esiintyjälle, CAVR-palkinto vuoden MILF-naiselle ja Urban X Award -palkinto parhaalle MILF-esiintyjälle. Japanissa on Adult Broadcasting Awards -palkinto parhaalle aikuiselle naiselle.

Aikaisin nettiviittaus tyylilajiin on *Playboyn* vuoden 1995 artikkeli houkuttelevista äideistä. Vuodesta 2007 *Playboyssa* on ollut oma sarjansa MILF-tyylilajille osiossa nimeltä *Hot Housewives*.*lähde?*

MILF on lyhenne sanoista "Mother I'd Love to Fuck" (suom. *Äiti, jota tahtoisin panna*), joka viittaa suoraan edellä mainittuun ikäryhmään. Käsitteen yleisti vuonna 1999 nuorisoelokuva *American Pie*.

Lähteet
-------

1. ↑  Warren, Peter: 2011 XRCO Award Winners Announced *Business*.  15.4.2011. AVN. Viitattu 4.7.2021. (englanniksi)
2. 1 2 3  Taornimino, Tristan: The Rise of MILFs and Mommies in Sexual-Fantasy Material *Columns*.  30.10.2007. Village Voice.  Arkistoitu 1.8.2008. Viitattu 24.9.2011. (englanniksi)
3. ↑  The Very Best in Adult Movies This Month's Top Choices Erotica Readers & Writers Association.  Arkistoitu 1.8.2012. Viitattu 24.9.2011. (englanniksi)
4. ↑  XRCO *XRCO.com*. Viitattu 24.9.2011. (englanniksi)
5. ↑  XRCO 2006 Winners *bwdl.net*.  Arkistoitu 12.10.2007. Viitattu 24.9.2011. (englanniksi)
6. ↑  Nominations 2009 AVN Adult Movie Awards *AVNAwards.com*.  25.11.2008. Viitattu 26.11.2008. (englanniksi)
7. ↑  CAVR 11th Annual Award Winners *cavr.com*.  31.12.2006. Viitattu 24.9.2011. (englanniksi)
8. ↑  Urban X Awards Winners Announced *XBiz.com*.  27.7.2009. Viitattu 24.9.2011. (englanniksi)
9. ↑  日本アダルト放送大賞 2005 (Adult Japan Broadcasting Award 2005) *kaori4med.seesaa.net*.  3.4.2006. Viitattu 24.9.2011. (japaniksi)
10. ↑  Of MILF and Men *nymag.com*.  23.4.2007. Viitattu 24.9.2011. (englanniksi)
**Cevian Capital** on ruotsalainen pääomasijoitusyhtiö. Christer Gardell ja Lars Förberg perustivat yrityksen *Dagens Industrin* mukaan kesäkuussa 2003. Toiminta aloitettiin nimellä **Amaranth Capital**. Molemmat toimivat aiemmin sijoitusyhtiössä nimeltä Custos. Cevian Capitalissa oli syksyllä 2005 12 työntekijää.

Rahastot
--------

Cevianin rahaston varat olivat vuonna 2006 14 miljardia kruunua. Dagens Industri -lehden mukaan lainarahat mukaan lukien rahastolla oli käytettävissä 25 miljardia kruunua. Gardellin mukaan rahaston sijoitukset olivat tuolloin USA:sta, Lähi-idästä, Euroopasta ja latinalaisesta Amerikasta. Tukholman pörssissä oli ulkomaisia sijoituksia yhteensä 170 miljardia kruunua. Suurimpana ulkomaisena sijoittajana oli amerikkalainen Fidelity Fonder, jolla oli osakkeita 41 miljardin kruunun arvosta vuonna 2006.

Sijoitukset
-----------

### Lindex

Cevian Capitalin ensimmäinen sijoitus oli Lindex syksyllä 2004. Lokakuussa 2005 rahasto omisti Lindexistä 16 % ja heinäkuussa 2006 alle 5 %. Osakkeiden myynti on tuottanut rahastolle 640 miljoonaa kruunua.

### Skandia

Cevian Capital sijoitti Skandiaan joulukuussa 2004. Hallituksen jäsenenä Christer Gardell puolusti voimakkaasti yrityksen myyntiä etelä-afrikkalaiselle Old Mutualille. Skandian osakkeet myytiin alle vuoden Cevian omistuksen jälkeen Old Mutualille Ruotsin television mukaan vihamielisen tarjouksen johdosta. Cevianin voitto oli miljardi kruunua.

### Volvo

Cevian Capital ja brittiläinen Parvus Asset Management ostivat 5. syyskuuta 2006 yhdessä 50 000 Volvon äänivaltaista A-osaketta. Ostajista tuli 5 %:n äänivallalla yhdessä Volvon toiseksi suurin omistaja. Cevian ja Parvus vaativat kaupan jälkeen käteisen palautusta osakkaille ylimääräisenä osinkona ja yhtiön joidenkin osien myyntiä. Gardell pyrki myös yrityksen hallitukseen.

Kriitikoiden mukaan Gardellin ainoa päämäärä oli saada käsiinsä Volvon kassa ja pilkkoa yritys. Pilkottuna Volvo olisi voinut Ruotsin television mukaan olla 40 miljardia kruunua arvokkaampi. Mediassa arvosteltiin Gardellin toimintatapaa. Myös pääministeri Göran Persson ilmaisi 7. syyskuuta 2006 huolensa Volvon tilasta.

### Teliasonera

Cevian Capital vahvisti 9. lokakuuta 2006 Reutersille hankkineensa 72 miljoonaa TeliaSoneran osaketta. Ruotsin valtio omisti tuolloin 45 % TeliaSonerasta ja Suomen valtio 13,7 %.

### Muita sijoituksia

Muita Cevian Capitalin sijoituksia ovat Intrum Justitia 2004, norjalainen Visma, Metso 4 % 2005 ja Volvo 5 % 2006.

Lähteet
-------

1. ↑  Financial Times (englanniksi)
2. 1 2  Dagens Industri (ruotsiksi)
3. ↑  Dagens Industri (ruotsiksi)
4. 1 2  SVT (Arkistoitu – Internet Archive) (ruotsiksi)
5. ↑  Financial Times (englanniksi)
6. ↑  Ruotsalaissijoittaja Gardellin TeliaSonera-omistukset varmistuivat (Arkistoitu – Internet Archive) Kauppalehti 9.10.2006
7. ↑  Dagens Nyheter (ruotsiksi)

Aiheesta muualla
----------------

* Gardell: Affersvärden 28.2.2006 (Arkistoitu – Internet Archive)
* Dagens Industri 26.3.2002
**Deutsche Bank Park** (aiemmin **Commerzbank-Arena**), tunnettu myös nimellä *Waldstadion*, on jalkapallostadion Frankfurtissa, Saksassa. Se on Bundesliigaseura Eintracht Frankfurtin kotistadion.

Deutsch Bank Park
Waldstadion avattiin vuonna 1925 ja toisen maailmansodan aikana sitä käytettiin myös poliittisten puheiden pitopaikkana. Stadion on kuitenkin nykyään lähes kokonaan uusittu lähinnä vuoden 2006 jalkapallon MM-kilpailuita varten. Uusitulle stadionille mahtuu kansallisten sarjojen jalkapallo-otteluihin 52 300 katsojaa. Bundesliigan otteluiden lisäksi muun muassa Maanosaliittojen Cupin finaali vuonna 2005 pelattiin stadionilla. 

Toukokuusta 2005 aina kesäkuuhun 2020 saakka stadion on toiminut nimellä Commerzbank-Arena saksalaisen Commerzbank AG:n vuokrattua nimioikeudet itselleen. Heinäkuusta 2020 alkaen stadionin virallinen nimi on ollut *Deutsche Bank Park*. Nykyinen sopimus on nimestä on voimassa vuoden 2027 kesäkuun loppuun saakka.

Vuoden 2006 jalkapallon MM-kilpailuissa *FIFA WM-Stadion Frankfurt* -nimellä toimineella stadionilla pelattiin viisi ottelua. Neljä näistä oli alkulohko-otteluita ja yksi puolivälieräottelu.

Lähteet
-------

1. ↑  Sportpark im Stadtwald wird Deutsche Bank Park *Eintracht Frankfurt*. Viitattu 20.10.2022. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Deutsche Bank Park**.
* Deutsche Bank Park (saksaksi ja englanniksi)

Bundesliigan stadionit
Allianz Arena • BayArena • Borussia-Park • Deutsche Bank Park • Europa-Park Stadion • Merck-Stadion am Böllenfalltor • Mewa Arena • MHPArena • PreZero Arena • Red Bull Arena • RheinEnergieStadion • Signal Iduna Park • Stadion An der Alten Försterei • Voith-Arena • Volkswagen Arena • Vonovia Ruhrstadion • Wohninvest Weserstadion • WWK Arena
**Latvian Forest Company AB** on ruotsalainen sijoitusyhtiö. Yhtiö sijoittaa metsä- ja maatalousmaahan Latviassa.

Latvian Forest on perustettu vuonna 2009. Yhtiön B-osake on listattu ruotsalaisella Spotlight Stock Market -markkinapaikalla. Yhtiö on hankkinut pääomaa toistuvilla osakeanneilla. Saaduilla rahoilla se on hankkinut maata Latviasta. Vuonna 2018 yhtiö omisti 10 000 hehtaaria maata. Siitä 73 % oli metsää ja loput muuta maata, pääasiassa maatalousmaata. Yhtiön tavoite on ollut omaisuuden kasvattaminen metsänhoidolla ja lisämaan hankinnalla sekä hyötyminen metsän kasvusta ja maan odotetusta hinnannoususta.

Yhtiö ilmoitti vuonna 2019, että SCA oli tehnyt ostotarjouksen kaikesta yhtiön maa- ja metsäomaisuudesta.

Lähteet
-------

1. ↑  *Årsredovisning och koncernredovisning för Latvian Forest Company Aktiebolag (publ)*. Latvian Forest Company AB, 2017.
2. ↑  Latvian Forest Co - interim-rapport-july-september-2018/ *www.latvianforest.lv*. Viitattu 8.2.2019.
3. ↑  Latvian Forest Co - - tas kas rakstīsies augšā *www.latvianforest.lv*. Viitattu 8.2.2019.